โครงการหนึ่งตำบลหนึ่งหน่วยกู้ภัย (จัดซื้อรถกู้ชีพฉุกเฉิน)
1. ชื่อโครงการ

โครงการหนึ่งตำบลหนึ่งหน่วยกู้ภัย( จัดซื้อรถกู้ชีพฉุกเฉิน)

2. หลักการและเหตุผล
จากการที่องค์การบริหารตำบลแม่เจ้าอยู่หัวมีการจัดตั้งศูนย์อปพร.ของตำบลแม่เจ้าอยู่หัว โดยมีการสนับสนุนจากทางองค์การบริหารตำบลแม่เจ้าอยู่หัวในด้านการรวมกลุ่ม การส่งอาสาสมัครอปพร.ไปอมรมเพิ่มความรู้ในการปฏิบัติหน้าที่ การสนับสนุนงบประมาณในการจัดหาวิทยุสื่อสาร และการสนับสนุนงบประมาณในการปฏิบัติงานในด้านต่าง ๆ  ซึ่งตำบลแม่เจ้าอยู่หัวมีทีมอาสาสมัครอปพร.ที่มีความพร้อมในการปฏิบัติหน้าที่ในการช่วยเหลือราษฎรในตำบล รวมถึงพื้นที่ใกล้เคียง จากการปฏิบัติงานที่ผ่านมาจะเห็นได้ว่าสิ่งที่จำเป็นอีกอย่างหนึ่งในการที่จะช่วยชีวิตผู้ประสบอุบัติเหตุเบื้องต้น และการนำส่งผู้ป่วยไปยังโรงพยาบาลอย่างทันท่วงทีนั้นก็คือ รถกู้ชีพฉุกเฉิน ที่จะมีประโยชน์ต่อการปฏิบัติงานของอาสาสมัครอปพร.ของตำบลในการที่จะนำส่งผู้ประสบอุบัติเหตุฉุกเฉิน และสามารถช่วยผู้ป่วยได้อย่างรวดเร็ว

ทางองค์การบริหารตำบลแม่เจ้าอยู่หัวตระหนักถึงหน้าที่และภารกิจที่ต้องสนับสนุนการปฏิบัติงานของอปพร. รวมถึงการอำนวยความสะดวก การช่วยเหลือ และการรักษาความปลอดภัยในชีวิตประจำวันของประชาชน ดังนั้นจากการที่องค์การบริหารส่วนจังหวัดนครศรีธรรมราชร่วมกับเทศบาลตำบลเชียรใหญ่ได้มีการจัดงานประเพณีแข่งขันเรือเพรียว ในระหว่างวันที่ 30 ธันวาคม 2550 ถึงวันที่ 1 มกราคม 2551  และผลการแข่งขันดังกล่าวองค์การบริหารส่วนตำบลแม่เจ้าอยู่หัวได้รับเงินรางวัลจำนวน  1,500,000 บาท จึงขอสนับสนุนงบประมาณจากองค์การบริหารส่วนจังหวัดนครศรีธรรมราช   
3. วัตถุประสงค์
3.1    เพื่อเป็นการเพิ่มพัฒนาศักยภาพในการปฏิบัติงานของอาสาสมัครอปพร.
3.2    เพื่อให้การช่วยเหลือผู้ประสบอุบัติเหตุอย่างรวดเร็ว และมีความปลอดภัย 
3.3    เพื่อเป็นการบริการประชาชนให้มีความปลอดภัยในชีวิต และทรัพย์สิน รวมไปถึงการสนับสนุนการปฏิบัติงานของหน่วยงานที่เกี่ยวข้อง
4.  เป้าหมาย

จัดซื้อรถยนต์ตู้ ระบบคอมมอลเรล ปริมาตรกระบอกสูบไม่ต่ำกว่า 2,400 ซีซี ติดตั้งเครื่องปรับอากาศ วิทยุ – เทป พร้อมลำโพง  พร้อมเบาะนั่งพร้อมติดตั้ง เครื่องปรับอากาศแบบแขวนไม่ต่ำกว่า 12,000 บีทียู และไฟสัญญาณฉุกเฉินวาววับและเครื่องขยายเสียงเล็กทรอนิกส์ไซเรนปรับสัญญาณเสียงได้ไม่น้อยกว่า 5 เสียง มีกำลังขยายเสียงสัญญาณได้ไม่น้อย กว่า 100 วัตต์ พร้อมอุปกรณ์และเครื่องมือประจำรถพยาบาลซึ่งประกอบด้วย ยางอะไหล่พร้อมกระทะล้อตามมาตรฐาน แม่แรง ประแจถอดล้อ น้ำยาดับเพลิงขนาด 5 ปอนด์ เข็มขัดนิรภัย และครุภัณฑ์ทางการแพทย์ ประกอบด้วย เตียงนอนสำหรับผู้ป่วยแบบล้อเข็น ชุดล็อกศีรษะกับแผ่นกระดานรองหลังผู้ป่วย ชุดแผ่นรองหลังผู้ป่วย(Long Spinal Board) ชุดช่วยหายใจชนิดมือบีบ อุปกรณ์ดามหลังชนิดสั้น ชุดให้ออกซิเจนผู้ป่วย เครื่องวัดความดันโลหิตชนิดฝาผนัง หูฟัง ชุดเฝือกกลม ชุดป้องกันกระดูกคอเคลื่อน กระเป๋าพยาบาลชนิดสะพายพร้อมอุปกรณ์พยาบาล  เป็นต้น
5.  สถานที่ดำเนินการ  
องค์การบริหารส่วนตำบลแม่เจ้าอยู่หัว ตำบลแม่เจ้าอยู่หัว  อำเภอเชียรใหญ่   จังหวัดนครศรีธรรมราช  
6. ระยะดำเนินการ

ปีงบประมาณ  2552
7. วิธีการดำเนินการ

จัดซื้อจัดจ้างตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่นพ.ศ. 2535 และฉบับแก้ไขเพิ่มเติมทุกฉบับ
8. งบประมาณ

จำนวน    1,500,000.-    บาท (หนึ่งล้านห้าแสนบาทถ้วน)

9. ผลที่คาดว่าจะได้รับ
9.1    สามารถเพิ่มพัฒนาศักยภาพในการปฏิบัติงานของอาสาสมัครอปพร.
9.2    ทำให้การช่วยเหลือผู้ประสบอุบัติเหตุได้อย่างรวดเร็ว และมีความปลอดภัย และช่วยชีวิต
          ผู้ ป่วยได้อย่างทันท่วงที 
9.3    ทำให้ประชาชนมีความปลอดภัยในชีวิต และทรัพย์สิน รวมไปสนับสนุนการปฏิบัติงานของหน่วยงานต่างๆ ที่เกี่ยวข้อง
10. การติดตามประเมินผล

โดยดูจากผลการดำเนินงาน และการให้ความช่วยเหลือของชุดอปพร.
 และผู้ได้รับการบริการ
(ลงชื่อ)……………………………..…. ผู้เสนอโครงการ
          





       ( นายภักดี       สุขเพ็ง )




                           เลขานุการนายกองค์การบริหารส่วนตำบลแม่เจ้าอยู่หัว





(ลงชื่อ)………………………………..ผู้เห็นชอบโครงการ






( นายบำเพ็ญ    เจียะรัตน์ )






    นายกองค์การบริหารส่วนตำบลแม่เจ้าอยู่หัว





(ลงชื่อ)…………………………………ผู้อนุมัติโครงการ





               (นายวิทูรย์        เดชเดโช)






 นายกองค์การบริหารส่วนจังหวัดนครศรีธรรมราช   
